ASEFA เทรดวันแรก วิ่งเกิน 100%
ASEFA เทรดวันแรก พุ่งเกิน 100% ณ เวลา 10.11 น. มาที่ 7.30 บ. เพิ่มขึ้น 3.60 บ. หรือ 97.30% โดยราคามีการปรับตัวสูงสุดที่ระดับ 7.65 บ. ต่ำสุด 7.15 บ. จากราคาขาย IPO ที่ 3.70 บ. มูลค่าซื้อขายที่ 1.13 พันลบ.
5 ส.ค. 2558

ผู้สื่อข่าวรายงานว่า ราคาหุ้นบริษัท อาซีฟา จำกัด (มหาชน) หรือ ASEFAเปิดเทรดวันแรก ณ เวลา 10.11น. มาที่ 7.30 บาท เพิ่มขึ้น 3.60 บาท หรือ 97.30% ราคาสูงสุด 7.65 บาท ต่ำสุด 7.15 บาท จากราคาขาย IPO ที่ 3.70 บาท มูลค่าซื้อขายที่ 1.13 พันล้านบาท ขณะที่ดัชนีตลาดหุ้นไทยโดยรวมบวก 0.57%
บล.ฟินันเซีย ไซรัส เป็นแกนนำในการจัดจำหน่ายและรับประกันการจำหน่ายหุ้น IPO ของ ASEFA ประเมินมูลค่าหุ้นตามปัจจัยพื้นฐานปี 58 ของ ASEFA ที่ 5.10 บาท อิง PE 15 เท่า และคาดกำไรปี 59 โตต่อ 12% จากปีก่อน ที่ราคา IPO คิดเป็น PE ปีนี้ 11 เท่าและปีหน้า 9.7 เท่า
อนึ่ง ASEFA เป็นผู้ผลิตและจำหน่ายสวิทซ์บอร์ดไฟฟ้าชั้นนำของไทย เติบโตตามปริมาณการใช้ไฟฟ้าของประเทศ แม้กำไรปี 57 จะลดลง 38% จากปีก่อน เนื่องจากผลของการเมือง แต่คาดว่าปี 58 กำไรจะดีขึ้นทุกไตรมาสและทำให้ทั้งปีโต 63% จากปีก่อนตามการฟื้นตัวของเศรษฐกิจในครึ่งปีหลังปี 58จากการผลักดันโครงการลงทุนต่างๆ ของภาครัฐทั้งด้านคมนาคมและพลังงาน